فرصة في اللحظة اللي كان واجب عليك تعطيه فرصة يقرا العربية ويقرا القرآن ماعطيتوش فرصة يقرا القرآن فكنت له سدا منيعا منيعا يحول بينه وبين الرجوع الى كتاب الله وربما كيكون فات عليه الأوان مبقاتش عندو القدرة الذهنية باش يتعلم يقرا العربية
بداو الناس يجيو يترجموا لولدك الدين هاد الوضع المشين شي مأساة هادي العنصر الثالث الأخير من العناصر الكبرى اما العناصر ديال التربية راه كثيرة القيم قيم الأخلاق القيم الاخلاقية كيما تلقيتها على والديك واجب عليك تلقيها وتعطيها لولادك
عندنا شي حاجة سميتها حشومة ياك هادي الدارجة؟ ايوا را هداك هو الدين هداك هو الإسلام الحياء الحياء تلقينا على والدينا وبدينا كنعرفو هادي عيب وهادي ماشي عيب وهادي رجلة وهادي شموتية وهادي انافة وهادي قلة الأنافة هادشي كلو كاين
الثقافة الشعبية واللهجة العربية العامية وكل اللغات المحلية بما في ذلك الامازيغية حملة المفاهيم ديال الدين ديال البلاد ولكن ملي كيمشيو لهيه وايضا هنا كيبداو الآباء يتشكاو كيقولك هاد الجيل الجديد معوج. انا وانت لي عوجناه
لأنه حنا يعني من قبل الجيل السابق والذي بعده كان كيعرف شي حاجة سميتها عيب وكان كيعرف بأنه المنكر سميتو منكر المعروف معروف فإلى بغا يتصرف واحد التصرف قبيح كيضرق على والديه
ماشي مغاديش يغلط غادي يغلط وما خلق الله بنادم غير باش يغلط ولكن ملي كيغلط كيعرف راسو غلط وملي كيبغي يرتكب الفاحشة او بعض الأخلاق المشينة كيمشي يدرق اما لما الأبناء
يجاهرون بالمعصية وقدام والديهم فمعنى ذلك اذن انك تقر ابناءك على خلع ستر الحياء انت كتشوف الأبناء ديالك انحلت الأخلاق ديالهم او امهني مع راسك اذن الذوق ديالك الديني امشى فقد تأثرت انت ايضا بثقافة اليوم
اليهود والنصارى وفعلا الوضع ديال الأسرة المسلمة فأوروبا وضع خطير لأن اول شي كيتهرس ليها فالدماغ المعاني ديال الحياء اول حاجة كتهرس في الدماغ ديال الأسرة المسلمة في اوروبا. المعاني ديال الحياء والقيم ديال الأخلاق
ماشي ساهل الثقافة ديال المجتمع كتكون مغولة وكتصب على الاسرة لي هي اقلية وضعيفة كتصب عليها من كل مكان من اجهزة الاعلام من برامج التربية من الشارع من المجتمع من الحانوت
من كل الجهات كتبقى جهة وحدة هي ديالك انت ديالك مفتوحة نتا محاضيش جيهتك والجهات كلها تحارب الثقافة ديالك وديال الوالدين ديالك فيدمرون الحياء الابناء والبنات مع الاسف لما كيتفقد الستر ديال الحياء صعب جدا انك ترجعو
صعب لأن الباب الى تهرس ما هي يوم باش تردوا الى اصله كيدخل منو البلاء كلو ولذلك راه كيبقى المؤمن والأسرة المسلمة بخير مادام ان قيم الحياء والأخلاق مستمرة فيها واخا يغلطوا واخا يغلطوا على الأجيال
حيت ماكانوش كيغلطو معروف الفظائع والمنكرات كانت موجودة في المجتمع ماشي عاد دابا كتكون ولكن كان الناس يتسترون بالمنكر اللي بغا يدير شي فضيحة كيمشي يستر راسو وهادي ايجابية ومهمة
لكن حينما يتبجح الناس بالمنكر ويعلنون به في الطرقات والشوارع معنى ذلك انهم مبقاوش كيآمنو به ها المشكل فين كاين مبقاوش كيآمنو بأن هذا سميتو منكر ولا سميتو موضة ولا سميتو حضارة ولا سميتو تقدم هذا خطر دمر الثقافة اذن
في ذهن الإنسان وصعاب بواحد الشكل كبير ترجعو للأصول ديالو ولهذا الأب ماغادي يخسر والو لما يبدا يعلم الطفل ديالو من البداية بأن هادي اولدي هادي اولدي عيب ماكنديروهاش هادي ا بنتي عيب ما كنقولوهاش
ولكن الأب منسحب منسحب انسحاب كلي غايب غياب تام من الأسرة ديالو الى مكانش هو كيشجع ديك الخروقات او كيمارسها هو على مرأة ومسمع من ابناءه وبناته اذن انتهى ماذا ترجى بعد ذلك وماذا ترجو بعد ذلك من الخير لمثل هذه الأسرة
هاد تلاتة د العناصر ايها المومنين الاسرة المسلمة في المغرب وخارج المغرب. انما طبعا للبرا عندهم مشكل اكبر العربية القرآن الكريم اخلاق الإسلام اخلاق الاسلام وعلى رأسها الحياء هاد تلاتة د الاصول
ما يفرطش فيهم بنادم ولو يكون اش يكون فوجب اذا ان نتحمل مسؤولياتنا جميعا لان لما كتحافض على الحياء راك حافظت على الدين كامل لما تحافظ على القرآن راك ضمنت لو المصدر
باش يعبد الله ولو كان فاسقا واخا يكون فاسق يشرب الخمر ويزني ويفعل المنكرات كلها ولكن كيعرف يقرا القرآن بإذن الله نهار يقدرو الله يرجع كيلقى الرجوع ساهل وعندو الإمكان. والقرآن ماشي ساهل
فايت قاري القرآن وعندو علاقة بيه راه القرآن بحال المطرقة نهار وهو يدق لو فالدماغ فإذا كان يشرب الخمر او يزني فالقرار ديال القلب ديالو را ما راضيش على نفسو
وهذه ظاهرة جيدة ما كيعرفش القرآن ما كيعرفوش مكيعرفش الله لأن القرآن هو كتاب الله وكلام الله. كيفاش بغيتوه يرجع واللغة هي القناة هي داك الدواز ديال الخير وديال الشر
لما كضمن لو الحد الكافي من العربية الفصحى. الحد الكافي باش يقرا القرآن اللغة ديالو البلدية الشعبية اللي هي العامية ديالو فالواجب ديالك راك درتو ديك الساعة الواجب ديالك كأب وكأم راك درتو
لكن انت ما بدلتش اي مجهود باش تنقدو من الغرق في اللغات الأخرى وما بدلتش اي مجهود باش تعلمو وخا غير سورة الفاتحة وما بدلت اي مجهود باش تقولو هادي ا ولدي هادي عيب وهادي مزيانة
لم تبذل مجهودا في ذلك كله. فعليك الوزر في كل جريمة اقترفها ابنك او في كل فساد جرته ابنتك عندك حقك بالمية فالمية ماشي بخمسين فالمية بالمية فالمية نسأل الله العافية لنا ولكم نعود الى حديث الرسول عليه الصلاة والسلام
الوالد قبل كل مولود يولد على الفطرة ابواه يهودانه او ينصرانه او يمجسانه ابواه وسند الفعل لفاعلي الابوين يعني الأبوان هما الفاعل فأبواه هو الفاعل اللي غادي يفعل هاد الفعلة
ديال تحريف وتنسيق وتفسيق الابناء عن جادة الصواب ولذلك اقول بالنسبة للاباء واجب في المرحلة ديال الطفولة الأولى بشكل خاص يعني المرحلة ديال الروض قبل ما يدير ست سنين والمرحلة ديال التعليم الإبتدائي
هاد المرحلة راه حاسمة فشخصية الإنسان شحال من واحد كيستاهن بها وكتجيه يعني زايد ناقص خطيرة خطيرة جدا بل هي اخطر المراحل على الإطلاق معروف في النفس وفي علم النفس